Mestna občina Nova Gorica na podlagi 77. in 50. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18) in 13. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja naslednjo

**JAVNO DRAŽBO**

**za prodajo lesa na panju v k.o. 2306 Rožna Dolina in 2307 Stara Gora**

1. **Naziv in sedež organizatorja javne dražbe:** Mestna občina Nova Gorica, Trg Edvarda Kardelja 1, 5000 Nova Gorica.
2. **Opis predmeta javnih dražb:** prodaja se les na panju v k.o. 2306 Rožna Dolina na parcelah 398/1, 400, 406, 408 in 410 ter k.o. 2307 Stara Gora na parcelah 551/27, 551/28, 551/29, 551/30, 551/98, 469/19 in 469/20 po odločbah Zavoda za gozdove, OE Tolmin št., 3408-01-2604-A037/22-1, 3408-01-2604-A036/22-1, 3408-01-2604-A108/22-1, 3408-01-2604-A129/22-1, 3408-01-2604-A130/22-1 in 3408-01-2603-A097/22-2.

Z javno dražbo se prodaja les na panju v izključni lasti Mestne občine Nova Gorica v količini 748,72 m³ z izklicno vrednostjo 27.626,74 EUR z vključenim DDV.

Les se prodaja na panju. Pri spravilu in odvozu lesa je potrebno upoštevati vsa določila odločb iz prvega odstavka te točke, med drugim vzpostavitev gozdnega reda ter sanacijo poškodb v gozdu in na gozdnih prometnicah v skladu z odločbami. Spravilo lesa po odločbah je potrebno opraviti najkasneje do 31.3.2023.

Odločbe in osnutek prodajne pogodbe so objavljeni na spletni strani Mestne občine Nova Gorica [www.nova-gorica.si](http://www.nova-gorica.si).

1. **Vrsta pravnega posla:** z najugodnejšim dražiteljem bo prodajalec sklenil kupoprodajno pogodbo. Kupoprodajna pogodba mora biti sklenjena najkasneje v roku 15 dni po končani dražbi. Če najugodnejši dražitelj ne sklene pogodbe v navedenem roku, lahko organizator javne dražbe podaljša rok za sklenitev pogodbe, vendar ne za več kot 15 dni, ali pa zadrži njegovo varščino. Če najugodnejši ponudnik ne podpiše pogodbe niti v podaljšanem roku, organizator zadrži njegovo varščino.
2. **Izklicna cena in najnižji znesek njenega višanja:** Izklicna cena za les na panju, ki je predmet te prodaje je 27.626,74 EUR z vključenim 22% DDV, najnižji znesek njenega višanja pa 100,00 EUR. V ceno lesa so zajeti vsi stroški, ki nastanejo s pripravo, spravilom in ostalimi potrebnimi deli (kot na primer: izgradnja potrebnih gozdnih prometnic za izvedbo pogodbenih del, ureditev začasnega skladišča za izdelane gozdne sortimente ob kamionski poti, cestna zapora,…). Prodajalec ni v nobenem primeru dolžan poravnati kakršnih koli dodatnih stroškov.
3. **Način in rok plačila kupnine:** kupnina se plača v 15 dneh po podpisu pogodbe. Plačilo celotne kupnine v določenem roku je bistvena sestavina pravnega posla.
4. **Kraj in čas javne dražbe:** javna dražba bo potekala 27.1.2023 v Zeleni dvorani Mestne občine Nova Gorica, Trg Edvarda Kardelja 1, 5000 Nova Gorica z začetkom ob 10. uri.
5. **Višina varščine:** dražitelji morajo pred začetkom javne dražbe plačati varščino v višini 10 % izklicne cene, to je 2.762,67 EUR Varščino je potrebno plačati na TRR Mestne občine Nova Gorica št. 01284-0100014022 z navedbo »Varščina za javno dražbo–les na panju« najkasneje tri dni pred začetkom javne dražbe. Plačilo varščine je pogoj za udeležbo na dražbi.

Uspelemu dražitelju se bo vplačana varščina vštela v kupnino. Dražiteljem, ki ne bodo uspeli na javni dražbi, se plačana varščina brez obresti vrne v roku 30 dni po končani dražbi.

V kolikor dražitelj, ki je uspel na javni dražbi, ne sklene prodajne pogodbe, odstopi od nakupa ali ne plača kupnine, organizator javne dražbe obdrži dražiteljevo vplačano varščino.

1. **Splošni pogoji:** na javni dražbi lahko sodelujejo pravne osebe ali podjetniki posamezniki, ki so skladno z veljavnimi predpisi registrirani in usposobljeni za opravljanje dejavnosti izvajanja del v gozdovih oziroma lahko v njihovem imenu in za njihov račun ta dela v gozdovih opravi za to dejavnost v skladu z veljavnimi predpisi registrirano in usposobljeno podjetje.

Organizatorju javne dražbe je potrebno pred pričetkom javne dražbe predložiti: dokazilo o plačilu varščine, pravna oseba in samostojni podjetnik mora predložiti izpisek iz sodnega registra – AJPES-a, ki ne sme biti starejši od 30 dni, šteto do dneva javne dražbe, fizična oseba veljaven osebni dokument in pooblaščenci pooblastilo za licitiranje. Vse listine je potrebno predložiti v izvirniku razen dokazila o plačilu varščine, ki je lahko fotokopija. Dražitelji, ki ne bodo izpolnjevali pogojev iz te točke, bodo po sklepu komisije, ki bo vodila dražbo, izločeni iz postopka.

 Na javni dražbi kot dražitelji ne morejo sodelovati cenilec in člani komisije ter z njimi povezane osebe. Najugodnejši dražitelj bo moral pred sklenitvijo prodajne pogodbe podati pisno izjavo, da ni povezana oseba v skladu s 7.odst. 50.člena ZSPDSLS-1, ki kot povezane osebe šteje:

* fizično osebo, ki je s članom komisije javne dražbe ali cenilcem v krvnem sorodstvu v ravni vrsti do kateregakoli kolena v stranski vrsti pa do tretjega kolena in da nisem s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena ne glede na to, da je zakonska zveza oziroma partnerska zveza prenehala ali ne
* fizična oseba, ki je s članom komisije ali cenilcem v odnosu skrbništva ali posvojenca oziroma posvojitelja
* pravna oseba, v kapitalu katere ima član komisije ali cenilec delež večji od 50 odstotkov
* druge osebe s katerimi je glede na znane okoliščine ali na kakršnemkoli pravnem temelju povezan član komisije ali cenilec tako, da bi zaradi te povezave obstajal dvom o njegovi nepristranosti pri opravljanju funkcije člana komisije ali cenilce
1. **Posebni pogoji:** Vse stroške v zvezi s prodajo (DDV, vsa potrebna dela za izvedbo predmeta javne dražbe, vključno z izgradnjo morebitnih vlak in drugo), plača kupec. Navedeni pogoj bo tudi sestavni del pogodbe. Les bo prodan po načelu videno kupljeno, zato morebitne reklamacije po sklenitvi prodajne pogodbe ne bodo upoštevane. Kupec postane lastnik lesa iz prve točke šele po plačilu celotne kupnine.
2. **Posebno določilo:** organizator javne dražbe lahko do sklenitve pravnega posla postopek ustavi brez kakršnekoli odškodninske odgovornosti. Ob ustavitvi prodaje se vsem dražiteljem povrne vplačana varščina brez obresti v roku 15 dni.
3. **Ogled nepremičnine in informacije:** organiziran ogled zemljišč, ki so predmet javne dražbe, ni predviden. Druge informacije v zvezi z javno dražbo zainteresirani kupci dobijo na elektronskem naslovu: zdenka.kompare@nova-gorica.si.

|  |  |
| --- | --- |
| Številka: 340-1/2022-69Datum: 6.1.2023 | **MESTNA OBČINA NOVA GORICA** |
|  | **Samo Turel** **Župan** |